Aika Torstai 19.5.2022 klo 17.00

Paikka Valtuustosali, Kuntala

Paikalla Neeri Anttila

 Helmi Arrenius

 Topias Isojärvi

Nestori Liehu

Topi Niemi

Konsta Nurminen

Sonja Ojala

Samu Salminen

Lotta Unnaslahti

Lisäksi nuoriso-ohjaaja Satu Forsberg

Kokous

1. Puheenjohtaja avasi kokouksen klo 17.08.
2. Kokous todettiin lailliseksi ja päätösvaltaiseksi.
3. Puheenjohtaja kävi edellisen kokouksen muistion läpi.
4. Puheenjohtaja kävi pikaisesti läpi myös sivistyslautakunnan ja teknisen lautakunnan edelliset muistiot, että pysyisimme paremmin kärryillä mitä niissä on käsitelty.
5. Pöytäkirjan tarkastajiksi valittiin Samu Salminen ja Sonja Ojala.
6. Kokouksen työjärjestys hyväksyttiin.
7. Nuorisotilalla olevan toimiston siirtäminen nuorisotoimen käyttöön:

Tällä hetkellä nuorisotilan sisällä oleva toimistotila on vuokrattu Kuhmoisten laajakaista Oy:lle. Nuorisotoimi tarvitsisi toimiston kuitenkin omaan käyttöönsä. Keskustelimme asiasta ja tilan käytöstä. Tilaa voisi käyttää nuoriso-ohjaajan työtilana jo tilan sijainninkin vuoksi. Myös kahdenkeskiseen neuvotteluun nuoren kanssa kesken illan tila tulisi tarpeeseen. Tilaa voisi käyttää myös rauhoittumistilana nuorelle/nuorille tarvittaessa tai eriyttämistilana samaan tapaan kuin koululla olevia tiloja käytetään. Nuvalaisia mietitytti myös tilan nykyinen käyttö, joka välillä on tapahtunut myös ilta-aikaan, jolloin nuorisotilalla on nuoria. Nuorisovaltuusto päätti esittää kunnanhallitukselle tilan siirtämistä nuorisotoimen käyttöön

1. Nuorisofoorumi: Keskustelimme toukokuun alussa pidetystä nuorisofoorumista. Totesimme kuulleemme siitä pelkästään hyvää. Erityisesti nuorten itsetekemä video nuorisofoorumia varten on saanut paljon kiitosta ja sen näkemistä yleisemminkin on kyselty. Myös tapahtuman yleinen palaute on ollut positiivista ja erityisesti ruoka on saanut kiitosta.
2. Yleiskokous: Yleiskokous päätettiin siirtää syksyyn.
3. Virkistäytyminen: Myös virkistäytyminen päätettiin siirtää syksyyn.
4. Maakunnallisen nuorisovaltuuston kuulumiset: Manun kokous oli nuorisofoorumin yhteydessä. Ei mitään Kuhmoisiin muuten liittyvää ollut mainittu.
5. Rahatilanteen läpikäynti: Nuorisofoorumin ruokakulut laskutettava osallistujakunnilta. Lotta ja Satu hoitavat asiaa eteenpäin.
6. Muut asiat

13.1.Muut esille tulevat asiat.

13.2. Sivistyslautakunta pyytää nuorisovaltuustolta lausuntoa opetussuunnitelman täydentämiseen, joka koskee B-ajokorttiopintoja. Elokuussa 2022 aloittaville lukiolaisille tarjottaisiin mahdollisuus suorittaa B-ajokorttiin kuuluvat pakolliset teoriaopinnot sekä ajo-opetus maksutta. Puheenjohtaja esitteli vielä asian , jonka jälkeen keskustelimme asiasta. Nuorisovaltuusto näki asiassa monia hyviä puolia; opiskelijoiden budjetille asia nähtiin tärkeänä, uskottiin houkuttelevan uusia opiskelijoita ja myös omille haja-asutusalueella asuville ajokortti nähtiin tärkeänä. Nuorisovaltuusto siis puoltaa asiaa ja puheenjohtaja kirjoittaa asiasta virallisen lausunnon.

13.3. Samu Salmisen eroanomus: Käsiteltiin ja myönnettiin ero. Samu on tällä hetkellä sivistyslautakunnan varajäsen ja tiedotusvastaava, näihin valitaan uudet syksyllä.

13.4. Topias Isojärvi toimi kahdessa edellisessä kokouksessa puheenjohtajana varsinaisen puheenjohtajan ja varapuheenjohtajan ollessa poissa kokouksista. Topiakselle ei kuitenkaan maksettu puheenjohtajan palkkiota kokouksista. Satu ei olut huomannut merkitä palkkioilmoituksiin asiaa. Sovittiin että Topiakselle maksetaan puuttuva erotus kirppistuotoista.

13.5. Seuraava kokous pidetään elokuussa, mutta ajankohta tarkentuu lähempänä.

1. Puheenjohtaja päätti kokouksen klo 17.53

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Lotta Unnaslahti puh.joht. Satu Forsberg siht.

Pöytäkirjan tarkistajat:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

Samu Salminen Sonja Ojala